三清殿木槿
作者：劉敞
朝代：宋

paragraphs: 三清殿前木槿樹，朝繁夜暗自相催。
晨光始出洛水上，暮雨又下雲陽臺。
仙姬神女衣服麗，紫玉雜佩垂玫瑰。
春餘衆木苦寥落，況乃漸逼清秋來。
繁花滿目真可惜，稍稍萬戶舖蒼苔。
黄冠道士情意薄，見似不見年年開。
清風滿席車馬少，莫與共賞傾金罍。
嘗疑壺中有仙術，安得升天繫白日。